title: Provedbena uredba Komisije (EU) 2020/421 оd 18. ožujka 2020. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari abamektin, Bacillus subtilis (Cohn 1872) soj QST 713, Bacillus thuringiensis subsp. Aizawai sojevi ABTS-1857 i GC-91, Bacillus thuringiensis subsp. Israeliensis (serotip H-14) soj AM65-52, Bacillus thuringiensis subsp. Kurstaki sojevi ABTS 351, PB 54, SA 11, SA12 i EG 2348, Beauveria bassiana sojevi ATCC 74040 i GHA, klodinafop, klopiralid, Cydia pomonella Granulovirus (CpGV), ciprodinil, diklorprop-P, fenpiroksimat, fosetil, Lecanicillium muscarium (prije „Verticillium lecanii”) soj Ve6, mepanipirim, Metarhizium anisopliae (var. anisopliae) soj BIPESCO 5/F52, metkonazol, metrafenon, Phlebiopsis gigantea sojevi FOC PG 410.3, VRA 1835 i VRA 1984, pirimicarb, Pseudomonas chlororaphis soj MA342, pirimetanil, Pythium oligandrum M1, rimsulfuron, spinosad, Streptomyces K61 (prije „S. griseoviridis”), Trichoderma asperellum (prije „T. harzianum”) sojevi ICC012, T25 i TV1, Trichoderma atroviride (prije „T. harzianum”) sojevi IMI 206040 i T11, Trichoderma gamsii (prije „T. viride”) soj ICC080, Trichoderma harzianum sojevi T-22 i ITEM 908, triklopir, trineksapak, tritikonazol i ziram (Tekst značajan za EGP)

text:
                  20.3.2020

                  HR

                  Službeni list Europske unije

                  L 84/7

         PROVEDBENA UREDBA KOMISIJE (EU) 2020/421
         оd 18. ožujka 2020.
         o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari abamektin, Bacillus subtilis (Cohn 1872) soj QST 713, Bacillus thuringiensis subsp. Aizawai sojevi ABTS-1857 i GC-91, Bacillus thuringiensis subsp. Israeliensis (serotip H-14) soj AM65-52, Bacillus thuringiensis subsp. Kurstaki sojevi ABTS 351, PB 54, SA 11, SA12 i EG 2348, Beauveria bassiana sojevi ATCC 74040 i GHA, klodinafop, klopiralid, Cydia pomonella Granulovirus (CpGV), ciprodinil, diklorprop-P, fenpiroksimat, fosetil, Lecanicillium muscarium (prije „Verticillium lecanii”) soj Ve6, mepanipirim, Metarhizium anisopliae (var. anisopliae) soj BIPESCO 5/F52, metkonazol, metrafenon, Phlebiopsis gigantea sojevi FOC PG 410.3, VRA 1835 i VRA 1984, pirimicarb, Pseudomonas chlororaphis soj MA342, pirimetanil, Pythium oligandrum M1, rimsulfuron, spinosad, Streptomyces K61 (prije „S. griseoviridis”), Trichoderma asperellum (prije „T. harzianum”) sojevi ICC012, T25 i TV1, Trichoderma atroviride (prije „T. harzianum”) sojevi IMI 206040 i T11, Trichoderma gamsii (prije „T. viride”) soj ICC080, Trichoderma harzianum sojevi T-22 i ITEM 908, triklopir, trineksapak, tritikonazol i ziram
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:

                     (1)

                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

                     (2)

                     Rok važenja odobrenja aktivnih tvari abamektin, Bacillus subtilis (Cohn 1872) soj QST 713, Bacillus thuringiensis subsp. Aizawai sojevi ABTS-1857 i GC-91, Bacillus thuringiensis subsp. Israeliensis (serotip H-14) soj AM65-52, Bacillus thuringiensis subsp. Kurstaki sojevi ABTS 351, PB 54, SA 11, SA12 i EG 2348, Beauveria bassiana sojevi ATCC 74040 i GHA, klodinafop, klopiralid, Cydia pomonella Granulovirus (CpGV), ciprodinil, diklorprop-P, fenpiroksimat, fosetil, Lecanicillium muscarium (prije „Verticillium lecanii”) soj Ve6, mepanipirim, Metarhizium anisopliae (var. anisopliae) soj BIPESCO 5/F52, metkonazol, metrafenon, Phlebiopsis gigantea sojevi FOC PG 410.3, VRA 1835 i VRA 1984, pirimicarb, Pseudomonas chlororaphis soj MA342, pirimetanil, Pythium oligandrum M1, rimsulfuron, spinosad, Streptomyces K61 (prije „S. griseoviridis”), Trichoderma asperellum (prije „T. harzianum”) sojevi ICC012, T25 i TV1, Trichoderma atroviride (prije „T. harzianum”) sojevi IMI 206040 i T11, Trichoderma gamsii (prije „T. viride”) soj ICC080, Trichoderma harzianum sojevi T-22 i ITEM 908, triklopir, trineksapak, tritikonazol i ziram produljen je do 30. travnja 2020. Provedbenom uredbom Komisije (EU) 2019/168 (3).

                     (3)

                     Podneseni su zahtjevi za produljenje odobrenja tih tvari u skladu s Provedbenom uredbom Komisije (EU) br. 844/2012 (4).

                     (4)

                     Nadalje, potrebno je produljiti rok važenja odobrenja za aktivne tvari diklorprop-P, mepanipirim, spinosad, trineksapak i fosetil kako bi se osiguralo potrebno vrijeme za ocjenu u pogledu svojstava endokrine disrupcije u skladu s postupkom iz članaka 13. i 14. Provedbene uredbe (EU) br. 844/2012.

                     (5)

                     Budući da je ocjenjivanje svih navedenih tvari odgođeno zbog razloga koji su izvan kontrole podnositeljâ zahtjeva, odobrenja tih aktivnih tvari vjerojatno će isteći prije donošenja odluke o njihovu produljenju. Stoga je potrebno produljiti rok važenja tih odobrenja.

                     (6)

                     S obzirom na cilj članka 17. prvog stavka Uredbe (EZ) br. 1107/2009, u slučajevima u kojima Komisija donese uredbu kojom se utvrđuje da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobravanje, Komisija kao datum isteka određuje isti datum koji je vrijedio prije donošenja ove Uredbe ili datum stupanja na snagu uredbe kojom se utvrđuje da se odobrenje aktivne tvari ne produljuje, ovisno o tome koji je datum kasniji. U slučajevima u kojima Komisija donese uredbu kojom se utvrđuje produljenje odobrenja aktivne tvari iz Priloga ovoj Uredbi, Komisija će nastojati, u skladu s okolnostima, odrediti najraniji mogući datum primjene.

                     (7)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (8)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. ožujka 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (3)  Provedbena uredba Komisije (EU) 2019/168 оd 31. siječnja 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari abamektin, Bacillus subtilis (Cohn 1872) soj QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. Kurstaki, Beauveria bassiana, benfluralin, klodinafop, klopiralid, Cydia pomonella Granulovirus (CpGV), ciprodinil, diklorprop-P, epoksikonazol, fenpiroksimat, fluazinam, flutolanil, fosetil, Lecanicillium muscarium, mepanipirim, mepikvat, Metarhizium anisopliae var. anisopliae, metkonazol, metrafenon, Phlebiopsis gigantea, pirimikarb, Pseudomonas chlororaphis soj MA 342, pirimetanil, Pythium oligandrum, rimsulfuron, spinosad, Streptomyces K61, tiakloprid, tolklofos-metil, Trichoderma asperellum, Trichoderma atroviride, Trichoderma gamsii, Trichoderma harzianum, triklopir, trineksapak, tritikonazol, Verticillium albo-atrum i ziram (SL L 33, 5.2.2019., str. 1.).

            (4)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            PRILOG
            Dio A Priloga Provedbenoj uredbi (EU) br. 540/2011 mijenja se kako slijedi:

                        1.

                        u šestom stupcu, prestanak odobrenja, u retku 74., Ziram, datum se zamjenjuje datumom „30. travnja 2021.”;

                        2.

                        u šestom stupcu, prestanak odobrenja, u retku 89., Pseudomonas chlororaphis soj MA 342, datum se zamjenjuje datumom „30. travnja 2021.”;

                        3.

                        u šestom stupcu, prestanak odobrenja, u retku 90., Mepanipirim, datum se zamjenjuje datumom „30. travnja 2021.”;

                        4.

                        u šestom stupcu, prestanak odobrenja, u retku 123., Klodinafop, datum se zamjenjuje datumom „30. travnja 2021.”;

                        5.

                        u šestom stupcu, prestanak odobrenja, u retku 124., Pirimikarb, datum se zamjenjuje datumom „30. travnja 2021.”;

                        6.

                        u šestom stupcu, prestanak odobrenja, u retku 125., Rimsulfuron, datum se zamjenjuje datumom „30. travnja 2021.”;

                        7.

                        u šestom stupcu, prestanak odobrenja, u retku 127., Tritikonazol, datum se zamjenjuje datumom „30. travnja 2021.”;

                        8.

                        u šestom stupcu, prestanak odobrenja, u retku 129., Klopiralid, datum se zamjenjuje datumom „30. travnja 2021.”;

                        9.

                        u šestom stupcu, prestanak odobrenja, u retku 130., Ciprodinil, datum se zamjenjuje datumom „30. travnja 2021.”;

                        10.

                        u šestom stupcu, prestanak odobrenja, u retku 131., Fosetil, datum se zamjenjuje datumom „30. travnja 2021.”;

                        11.

                        u šestom stupcu, prestanak odobrenja, u retku 132., Trineksapak, datum se zamjenjuje datumom „30. travnja 2021.”;

                        12.

                        u šestom stupcu, prestanak odobrenja, u retku 133., Diklorprop-P, datum se zamjenjuje datumom „30. travnja 2021.”;

                        13.

                        u šestom stupcu, prestanak odobrenja, u retku 134., Metkonazol, datum se zamjenjuje datumom „30. travnja 2021.”;

                        14.

                        u šestom stupcu, prestanak odobrenja, u retku 135., Pirimetanil, datum se zamjenjuje datumom „30. travnja 2021.”;

                        15.

                        u šestom stupcu, prestanak odobrenja, u retku 136., Triklopir, datum se zamjenjuje datumom „30. travnja 2021.”;

                        16.

                        u šestom stupcu, prestanak odobrenja, u retku 137., Metrafenon, datum se zamjenjuje datumom „30. travnja 2021.”;

                        17.

                        u šestom stupcu, prestanak odobrenja, u retku 138., Bacillus subtilis (Cohn 1872) soj QST 713, datum se zamjenjuje datumom „30. travnja 2021.”;

                        18.

                        u šestom stupcu, prestanak odobrenja, u retku 139., Spinosad, datum se zamjenjuje datumom „30. travnja 2021.”;

                        19.

                        u šestom stupcu, prestanak odobrenja, u retku 193., Bacillus thuringiensis subsp. aizawai soj ABTS-1857 i soj GC-91, datum se zamjenjuje datumom „30. travnja 2021.”;

                        20.

                        u šestom stupcu, prestanak odobrenja, u retku 194., Bacillus thuringiensis subsp. israeliensis (serotip H-14) soj AM65-52, datum se zamjenjuje datumom „30. travnja 2021.”;

                        21.

                        u šestom stupcu, prestanak odobrenja, u retku 195., Bacillus thuringiensis subsp. kurstaki soj ABTS 351, soj PB 54, soj SA 11, soj SA 12, soj EG 2348, datum se zamjenjuje datumom „30. travnja 2021.”;

                        22.

                        u šestom stupcu, prestanak odobrenja, u retku 197., Beauveria bassiana soj ATCC 74040, soj GHA, datum se zamjenjuje datumom „30. travnja 2021.”;

                        23.

                        u šestom stupcu, prestanak odobrenja, u retku 198., Cydia pomonella Granulovirus (CpGV), datum se zamjenjuje datumom „30. travnja 2021.”;

                        24.

                        u šestom stupcu, prestanak odobrenja, u retku 199., Lecanicillium muscarium (prije Verticilium lecanii) soj Ve 6, datum se zamjenjuje datumom „30. travnja 2021.”;

                        25.

                        u šestom stupcu, prestanak odobrenja, u retku 200., Metarhizium anisopliae var. anisopliae (prije Metarhizium anisopliae) soj BIPESCO 5/F52, datum se zamjenjuje datumom „30. travnja 2021.”;

                        26.

                        u šestom stupcu, prestanak odobrenja, u retku 201., Phlebiopsis gigantea soj VRA 1835, soj VRA 1984, soj FOC PG 410.3, datum se zamjenjuje datumom „30. travnja 2021.”;

                        27.

                        u šestom stupcu, prestanak odobrenja, u retku 202., Pythium oligandrum soj M1, datum se zamjenjuje datumom „30. travnja 2021.”;

                        28.

                        u šestom stupcu, prestanak odobrenja, u retku 203., Streptomyces K61 (prije S. griseoviridis) soj K61, datum se zamjenjuje datumom „30. travnja 2021.”;

                        29.

                        u šestom stupcu, prestanak odobrenja, u retku 204., Trichoderma atroviride (prije T. harzianum) sojevi IMI206040 i T11, datum se zamjenjuje datumom „30. travnja 2021.”;

                        30.

                        u šestom stupcu, prestanak odobrenja, u retku 206., Trichoderma harzianum Rifai soj T-22, soj ITEM 908, datum se zamjenjuje datumom „30. travnja 2021.”;

                        31.

                        u šestom stupcu, prestanak odobrenja, u retku 207., Trichoderma asperellum (prije T. harzianum) soj ICC012, soj T25, soj TV1, datum se zamjenjuje datumom „30. travnja 2021.”;

                        32.

                        u šestom stupcu, prestanak odobrenja, u retku 208., Trichoderma gamsii (prije T. viride) soj ICC080, datum se zamjenjuje datumom „30. travnja 2021.”;

                        33.

                        u šestom stupcu, prestanak odobrenja, u retku 210., Abamektin, datum se zamjenjuje datumom „30. travnja 2021.”;

                        34.

                        u šestom stupcu, prestanak odobrenja, u retku 213., Fenpiroksimat, datum se zamjenjuje datumom „30. travnja 2021.”.


title: Provedbena uredba Vijeća (EU) 2020/415 od 19. ožujka 2020. o provedbi članka 9. Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo

text:
                  20.3.2020

                  HR

                  Službeni list Europske unije

                  L 86/1

         PROVEDBENA UREDBA VIJEĆA (EU) 2020/415
         od 19. ožujka 2020.
         o provedbi članka 9. Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1183/2005 od 18. srpnja 2005. o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (1), a posebno njezin članak 9. stavak 5.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. srpnja 2005. donijelo Uredbu (EZ) br. 1183/2005.

                     (2)

                     Odbor Vijeća sigurnosti Ujedinjenih naroda, osnovan na temelju Rezolucije Vijeća sigurnosti Ujedinjenih naroda 1533 (2004), 25. veljače 2020. ažurirao je podatke koji se odnose na jednu osobu koja podliježe mjerama ograničavanja.

                     (3)

                     Prilog I. Uredbi (EZ) br. 1183/2005 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EZ) br. 1183/2005 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. ožujka 2020.

                  Za Vijeće

                  Predsjednica

               A. METELKO-ZGOMBIĆ

            (1)  SL L 193, 23.7.2005., str. 1.

            PRILOG
            U Prilogu I. Uredbi (EZ) br. 1183/2005, dijelu (a) (Popis osoba iz članaka 2. i 2.a), unos 16. zamjenjuje se sljedećim:

               „16. Ignace MURWANASHYAKA
               (također poznat kao: Dr. Ignace)
               Titula: dr.
               Položaj: predsjednik FDLR-a
               Adresa: Njemačka (u zatvoru)
               Datum rođenja: 14. svibnja 1963.
               Mjesto rođenja: a) Butera, Ruanda, (b) Ngoma, Butare, Ruanda.
               Državljanstvo: Ruanda.
               Datum uvrštenja na popis UN-a: 1. studenoga 2005.
               Ostale informacije: Umro je u zatvoru u Njemačkoj 16. travnja 2019. Uhićen od strane njemačkih vlasti 17. studenoga 2009. te je na njemačkom sudu 28. rujna 2015. osuđen za vođenje strane terorističke skupine i pomaganje u ratnim zločinima. Dobio je kaznu od 13 godina te se od lipnja 2016. nalazi u zatvoru u Njemačkoj. Ponovno je izabran za predsjednika FDLR-a 29. studenoga 2014. na petogodišnji mandat. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/How-we-work/Notices/View-UN-Notices-Individuals.

                  Dodatne informacije iz sažetka razlogâ za uvrštenje na popis Odbora za sankcije:

               Ignace Murwanashyaka predsjednik je FDLR-a, ima politički utjecaj na snage FDLR-a, jedne od oružanih skupina i paravojnih postrojbi iz stavka 20. Rezolucije 1493 (2003), umiješane u trgovanje oružjem, čime se krši embargo na oružje. Bio je u telefonskoj komunikaciji s vojnim zapovjednicima FDLR-a na terenu (među ostalim tijekom masakra u Busurungiju u svibnju 2009.); davao je vojne naloge visokom zapovjedništvu; bio je uključen u koordiniranje prijenosa oružja i streljiva postrojbama FDLR-a i prijenos specifičnih uputa za upotrebu; te je upravljao velikim svotama novca prikupljenim nezakonitom prodajom prirodnih resursa u područjima pod nadzorom FDLR-a. Prema navodima Ureda posebnog predstavnika glavnog tajnika za djecu i oružane sukobe kao predsjednik i vojni zapovjednik FDLR-a snosio je zapovjednu odgovornost za regrutiranje i iskorištavanje djece od strane FDLR-a u istočnom Kongu. Njemačke vlasti uhitile su ga 17. studenoga 2009. te je na njemačkom sudu 28. rujna 2015. osuđen za vođenje strane terorističke skupine i pomaganje u ratnim zločinima. Dobio je kaznu od 13 godina te se od lipnja 2016. nalazi u zatvoru u Njemačkoj. Ponovno je izabran za predsjednika FDLR-a 29. studenoga 2014. na petogodišnji mandat.”


title: Provedbena uredba Vijeća (EU) 2020/416 od 19. ožujka 2020. o provedbi Uredbe (EU) br. 270/2011 o mjerama ograničavanja usmjerenima protiv određenih osoba, subjekata i tijela s obzirom na stanje u Egiptu

text:
                  20.3.2020

                  HR

                  Službeni list Europske unije

                  L 86/3

         PROVEDBENA UREDBA VIJEĆA (EU) 2020/416
         od 19. ožujka 2020.
         o provedbi Uredbe (EU) br. 270/2011 o mjerama ograničavanja usmjerenima protiv određenih osoba, subjekata i tijela s obzirom na stanje u Egiptu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 270/2011 od 21. ožujka 2011. o mjerama ograničavanja usmjerenima protiv određenih osoba, subjekata i tijela s obzirom na stanje u Egiptu (1), a posebno njezin članak 12. stavak 4.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 21. ožujka 2011. donijelo Uredbu (EU) br. 270/2011.

                     (2)

                     U Prilogu I. Uredbi (EU) br. 270/2011 trebalo bi izmijeniti unose koji se odnose na dvije osobe uvrštene na popis u dijelu A. te ažurirati informacije o pravu na obranu i pravu na djelotvornu sudsku zaštitu u dijelu B.

                     (3)

                     Prilog I. Uredbi (EU) br. 270/2011 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) br. 270/2011 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. ožujka 2020.

                  Za Vijeće

                  Predsjednica

               A. METELKO-ZGOMBIĆ

            (1)  SL L 76, 22.3.2011., str. 4.

            PRILOG

               I.
               U dijelu A. Priloga I. Uredbi (EU) br. 270/2011 unosi 1. i 4. zamjenjuju se sljedećim:

                           „1.

                           Mohamed Hosni Elsayed Mubarak

                           Bivši predsjednik Arapske Republike Egipta
                           Datum rođenja: 4.5.1928.
                           Muškarac

                           Osoba (preminula) protiv čijih su aktivnosti egipatska tijela pokrenula sudski postupak ili postupak povrata imovine slijedom pravomoćne sudske presude za nezakonito prisvajanje državnih sredstava na temelju Konvencije Ujedinjenih naroda protiv korupcije.

                           4.

                           Heidy Mahmoud Magdy Hussein Rasekh
                           (također poznata kao Heddy Mohamed Magdy Hussein Rassekh)

                           Supruga Alae Mohameda Elsayed Mubaraka, sina bivšeg predsjednika Arapske Republike Egipta
                           Datum rođenja: 5.10.1971.
                           Žena

                           Osoba protiv koje su egipatska tijela pokrenula sudski postupak ili postupak povrata imovine slijedom pravomoćne sudske presude za nezakonito prisvajanje državnih sredstava na temelju Konvencije Ujedinjenih naroda protiv korupcije i koja je povezana s Alaom Mohamedom Hosnijem Esayedom Mubarakom.”.

               II.
               Dio B. Priloga I. Uredbi (EU) br. 270/2011 zamjenjuje se sljedećim:

                           „B.

                           Pravo na obranu i pravo na djelotvornu sudsku zaštitu u skladu s egipatskim pravom:
                           Pravo na obranu i pravo na djelotvornu sudsku zaštitu
                           Iz članaka 54., 97. i 98. egipatskog Ustava, članaka 77., 78., 124., 199., 214., 271., 272. i 277. egipatskog Zakona o kaznenom postupku te članaka 93. i 94. egipatskog Zakona o odvjetništvu (Zakon br. 17 iz 1983.) proizlazi da su sljedeća prava zajamčena egipatskim pravom:

                                       —

                                       svaka osoba osumnjičena ili optužena za kazneno djelo ima:

                                                   1.

                                                   pravo na sudsko preispitivanje svakog akta ili svake upravne odluke;

                                                   2.

                                                   pravo da se brani sama ili uz pravnu pomoć po vlastitom izboru, a ako nema dovoljno sredstava za plaćanje pravne pomoći, ima pravo na besplatnu pravnu pomoć, kad to nalažu interesi pravde;

                                       —

                                       svaka osoba optužena za kazneno djelo ima:

                                                   1.

                                                   pravo na to da u najkraćem roku, detaljno i na jeziku koji razumije, bude obaviještena o prirodi i razlozima optužbe protiv nje;

                                                   2.

                                                   pravo na dovoljno vremena i mogućnosti za pripremanje obrane;

                                                   3.

                                                   pravo na to da ispituje ili dade ispitati svjedoke optužbe te da osigura nazočnost i ispitivanje svjedokâ obrane pod istim uvjetima kao i svjedokâ optužbe;

                                                   4.

                                                   pravo na besplatnu pomoć tumača ako ne razumije ili ne govori jezik koji se koristi na sudu.

                                 Primjena prava na obranu i prava na djelotvornu sudsku zaštitu

                                       1.

                                       Mohamed Hosni Elsayed Mubarak
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Mubaraka poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Predmet
                                       G. Mubarak optužen je 27. lipnja 2013. s još dvjema osobama za nezakonito prisvajanje javnih sredstava te je 17. studenoga 2013. pokrenut postupak pred Kaznenim sudom u Kairu. Sud je 21. svibnja 2014. proglasio je tri optuženika krivima. Optuženici su osporavali tu presudu pred Kasacijskim sudom. Kasacijski sud 13. siječnja 2015. ukinuo je presudu i naložio ponavljanje suđenja. Tijekom ponovljenog suđenja 4. i 29. travnja 2015. predstavljeni su usmeni i pismeni podnesci stranaka. Kazneni sud u Kairu 9. svibnja 2015. proglasio je optuženike krivima, naložio povrat nezakonito prisvojenih sredstava te plaćanje novčane kazne. Podnesena je žalba Kasacijskom sudu 24. svibnja 2015. Kasacijski sud 9. siječnja 2016. potvrdio je osuđujuće presude. Optuženici su 8. ožujka 2016. postigli nagodbu u okviru Odbora stručnjaka koji je 2015. osnovan uredbom premijera br. 2873. Kabinet ministara tu je nagodbu odobrio 9. ožujka 2016. Ta nagodba nije podnesena Kasacijskom sudu radi dobivanja konačnog odobrenja glavnog državnog odvjetnika jer Odbor stručnjaka nije bio nadležni odbor. Optuženici mogu podnijeti zahtjev za nagodbu nadležnom odboru, odnosno Nacionalnom odboru za povrat imovine koja se nalazi u inozemstvu (NCRAA). U ožujku 2019. izvršen je povrat iznosa novčane kazne. Postupak povrata iznosa u tijeku je na temelju zahtjeva za uzajamnu pravnu pomoć koje su egipatska tijela uputila dvjema trećim zemljama.

                                       2.

                                       Suzanne Saleh Thabet
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu gđe Thabet poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Nalog za zamrzavanje
                                       Glavni državni odvjetnik izdao je 28. veljače 2011. nalog kojim se gđi Thabet i drugim osobama zabranjuje raspolaganje njihovom imovinom i njihovim sredstvima u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. Nadležni kazneni sud 8. ožujka 2011. potvrdio je odluku o zabrani. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. Gđa Thabet nije osporavala odluku od 8. ožujka 2011.

                                       3.

                                       Alaa Mohamed Hosni Elsayed Mubarak
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Alae Mubaraka poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Nalog za zamrzavanje
                                       Glavni državni odvjetnik izdao je 28. veljače 2011. nalog kojim se g. Alai Mubaraku i drugim osobama zabranjuje raspolaganje njihovom imovinom i njihovim sredstvima u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. Nadležni kazneni sud 8. ožujka 2011. potvrdio je odluku o zabrani. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. G. Alaa Mubarak nije osporavao sudsku odluku od 8. ožujka 2011.
                                       Prvi predmet
                                       Optuženik je 30. svibnja 2012. s još jednom osobom upućen na sud pred kojim se vodi postupak (Kazneni sud u Kairu). Sud je 6. lipnja 2013. predmet vratio državnom odvjetništvu zbog provođenja daljnje istrage. Po završetku istrage predmet je ponovno upućen sudu. Kazneni sud u Kairu 15. rujna 2018. donio je presudu kojom se: i. od stručnog odbora koji je imenovao Kazneni sud u Kairu traži da dopuni izvješće stručnjaka koje je u srpnju 2018. predao sudu; ii. nalaže uhićenje optuženikâ; te iii. traži upućivanje optuženikâ Nacionalnom odboru za povrat imovine koja se nalazi u inozemstvu (NCRAA) s ciljem mogućeg mirenja. Optuženici su uspješno osporili nalog za uhićenje te je predmet, slijedom prijedloga za izuzeće sudskog vijeća, upućen drugom sastavu kaznenog suda radi preispitivanja osnovanosti, a taj drugi sastav oslobodio je optuženika 22. veljače 2020. Ta presuda nije konačna i državno odvjetništvo protiv nje još uvijek može podnijeti žalbu.
                                       Drugi predmet
                                       G. Alaa Mubarak 27. lipnja 2013. s još dvjema osobama optužen je zbog nezakonitog prisvajanja javnih sredstava te je 17. studenoga 2013. pokrenut postupak pred Kaznenim sudom u Kairu. Sud je 21. svibnja 2014. proglasio je tri optuženika krivima. Optuženici su osporavali tu presudu pred Kasacijskim sudom. Kasacijski sud 13. siječnja 2015. ukinuo je presudu i naložio ponavljanje suđenja. Tijekom ponovljenog suđenja 4. i 29. travnja 2015. predstavljeni su usmeni i pismeni podnesci stranaka. Kazneni sud u Kairu 9. svibnja 2015. proglasio je optuženike krivima, naložio povrat nezakonito prisvojenih sredstava te plaćanje novčane kazne. Podnesena je žalba Kasacijskom sudu 24. svibnja 2015. Kasacijski sud 9. siječnja 2016. potvrdio je osuđujuće presude. Optuženici su 8. ožujka 2016. postigli nagodbu u okviru Odbora stručnjaka koji je 2015. osnovan uredbom premijera br. 2873. Kabinet ministara tu je nagodbu odobrio 9. ožujka 2016. Ta nagodba nije podnesena Kasacijskom sudu radi dobivanja konačnog odobrenja glavnog državnog odvjetnika jer Odbor stručnjaka nije bio nadležni odbor. Optuženici mogu podnijeti zahtjev za nagodbu nadležnom odboru, odnosno Nacionalnom odboru za povrat imovine koja se nalazi u inozemstvu (NCRAA). U ožujku 2019. izvršen je povrat iznosa novčane kazne. Postupak povrata iznosa u tijeku je na temelju zahtjeva za uzajamnu pravnu pomoć koje su egipatska tijela uputila dvjema trećim zemljama.

                                       4.

                                       Heidy Mahmoud Magdy Hussein Rasekh
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu gđe Rasekh poštovani tijekom kaznenih postupaka na koje se Vijeće oslonilo. To je osobito vidljivo iz sljedećeg:
                                       Nalog za zamrzavanje
                                       Glavni državni odvjetnik izdao je 28. veljače 2011. nalog kojim se gđi Rasekh i drugim osobama zabranjuje raspolaganje njihovom imovinom i njihovim sredstvima u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. Nadležni kazneni sud 8. ožujka 2011. potvrdio je odluku o zabrani. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. Gđa Rasekh nije osporavala odluku od 8. ožujka 2011.

                                       5.

                                       Gamal Mohamed Hosni Elsayed Mubarak
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Gamala Mubaraka poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Nalog za zamrzavanje
                                       Glavni državni odvjetnik izdao je 28. veljače 2011. nalog kojim se g. Gamalu Mubaraku i drugim osobama zabranjuje raspolaganje njihovom imovinom i njihovim sredstvima u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. Nadležni kazneni sud 8. ožujka 2011. potvrdio je odluku o zabrani. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. G. Gamal Mubarak nije osporavao odluku od 8. ožujka 2011.
                                       Prvi predmet
                                       G. Gamal Mubarak i još jedna osoba 30. svibnja 2012. upućeni su na sud pred kojim se vodi postupak (Kazneni sud u Kairu). Sud je 6. lipnja 2013. predmet vratio državnom odvjetništvu zbog provođenja daljnje istrage. Po završetku istrage predmet je ponovno upućen sudu. Kazneni sud u Kairu 15. rujna 2018. donio je presudu kojom se: i. od stručnog odbora koji je imenovao Kazneni sud u Kairu traži da dopuni izvješće stručnjaka koje je u srpnju 2018. predao sudu; ii. nalaže uhićenje optuženikâ; te iii. traži upućivanje optuženikâ Nacionalnom odboru za povrat imovine koja se nalazi u inozemstvu (NCRAA) s ciljem mogućeg mirenja. Optuženici su uspješno osporili nalog za uhićenje te je predmet, slijedom prijedloga za izuzeće sudskog vijeća, upućen drugom sastavu kaznenog suda radi preispitivanja osnovanosti, a taj drugi sastav oslobodio je optuženika 22. veljače 2020. Ta presuda nije konačna i državno odvjetništvo protiv nje još uvijek može podnijeti žalbu.
                                       Drugi predmet
                                       G. Gamal Mubarak 27. lipnja 2013. s još dvjema osobama optužen je zbog nezakonitog prisvajanja javnih sredstava te je 17. studenoga 2013. pokrenut postupak pred Kaznenim sudom u Kairu. Sud je 21. svibnja 2014. proglasio je tri optuženika krivima. Optuženici su osporavali tu presudu pred Kasacijskim sudom. Kasacijski sud 13. siječnja 2015. ukinuo je presudu i naložio ponavljanje suđenja. Tijekom ponovljenog suđenja 4. i 29. travnja 2015. predstavljeni su usmeni i pismeni podnesci stranaka. Kazneni sud u Kairu 9. svibnja 2015. proglasio je optuženike krivima, naložio povrat nezakonito prisvojenih sredstava te plaćanje novčane kazne. Podnesena je žalba Kasacijskom sudu 24. svibnja 2015. Kasacijski sud 9. siječnja 2016. potvrdio je osuđujuće presude. Optuženici su 8. ožujka 2016. postigli nagodbu u okviru Odbora stručnjaka koji je 2015. osnovan uredbom premijera br. 2873. Kabinet ministara tu je nagodbu odobrio 9. ožujka 2016. Ta nagodba nije podnesena Kasacijskom sudu radi dobivanja konačnog odobrenja glavnog državnog odvjetnika jer Odbor stručnjaka nije bio nadležni odbor. Optuženici mogu podnijeti zahtjev za nagodbu nadležnom odboru, odnosno Nacionalnom odboru za povrat imovine koja se nalazi u inozemstvu (NCRAA). U ožujku 2019. izvršen je povrat iznosa novčane kazne. Postupak povrata iznosa u tijeku je na temelju zahtjeva za uzajamnu pravnu pomoć koje su egipatska tijela uputila dvjema trećim zemljama.

                                       6.

                                       Khadiga Mahmoud El Gammal
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu gđe El Gammal poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Nalog za zamrzavanje
                                       Glavni državni odvjetnik izdao je 28. veljače 2011. nalog kojim se gđi Khadigi El Gammal i drugim osobama zabranjuje raspolaganje njihovom imovinom i njihovim sredstvima u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. Nadležni kazneni sud 8. ožujka 2011. potvrdio je odluku o zabrani. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. Gđa El Gammal nije osporavala odluku od 8. ožujka 2011.

                                       15.

                                       Mohamed Zohir Mohamed Wahed Garrana
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Garrane poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Predmet
                                       Istraga koja se odnosi na činjenice o nezakonitom prisvajanju javnih sredstava ili imovine još uvijek je u tijeku. Vijeće nije pronašlo nikakve naznake da pravo na obranu ili pravo na djelotvornu sudsku zaštitu g. Garrane nisu bili poštovani.

                                       18.

                                       Habib Ibrahim Habib Eladli
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu g. Eladlija poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Predmet
                                       Istražni sudac uputio je g. Eladlija na nadležni sud pred kojim se vodi postupak pod optužbom nezakonitog prisvajanja javnih sredstava. Sud je 7. veljače 2016. donio odluku o zamrzavanju imovine g. Eladlija, njegove supruge i maloljetnog sina. Na temelju te odluke suda glavni državni odvjetnik izdao je 10. veljače 2016. nalog o zamrzavanju u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. Sud je 15. travnja 2017. proglasio optuženika krivim. Optuženik je osporavao tu presudu pred Kasacijskim sudom, koji je 11. siječnja 2018. ukinuo presudu i naložio ponavljanje suđenja. Nakon ponovljenog suđenja kažnjen je novčanom kaznom 9. svibnja 2019. I državno odvjetništvo i g. Eladli podnijeli su žalbu Kasacijskom sudu protiv te presude. Taj sud još uvijek razmatra predmet.

                                       19.

                                       Elham Sayed Salem Sharshar
                                       Iz informacija u spisu Vijeća proizlazi da su pravo na obranu i pravo na djelotvornu sudsku zaštitu gđe Sharshar poštovani tijekom kaznenog postupka na koji se oslonilo Vijeće. To je osobito vidljivo iz sljedećeg:
                                       Nalog za zamrzavanje
                                       Istražni sudac uputio je supruga gđe Sharshar na nadležni sud pred kojim se vodi postupak pod optužbom nezakonitog prisvajanja javnih sredstava. Sud je 7. veljače 2016. donio odluku o zamrzavanju imovine njezina supruga, njezine imovine i imovine njihova maloljetnog sina. Na temelju te odluke suda glavni državni odvjetnik izdao je 10. veljače 2016. nalog o zamrzavanju u skladu s člankom 208.a egipatskog Zakona o kaznenom postupku kojim se glavnom državnom odvjetniku omogućuje da optuženiku, njegovoj supruzi i njegovoj djeci zabrani raspolaganje njihovom imovinom ako postoje bilo kakve sumnje da je ta imovina nezakoniti prihod od kaznenih djela koja je počinio taj optuženik. U skladu sa zakonima Arapske Republike Egipta optuženici imaju pravo pred istim sudom osporavati sudsku odluku u vezi sa zabranom. Gđa Sharshar nije osporavala sudsku odluku.”.


title: Provedbena uredba Komisije (EU) 2020/423 оd 19. ožujka 2020. o izmjeni Uredbe (EZ) br. 1010/2009 u pogledu administrativnih mjera o certifikatima o ulovu za proizvode morskog ribarstva trećih zemalja

text:
                  20.3.2020

                  HR

                  Službeni list Europske unije

                  L 84/15

         PROVEDBENA UREDBA KOMISIJE (EU) 2020/423
         оd 19. ožujka 2020.
         o izmjeni Uredbe (EZ) br. 1010/2009 u pogledu administrativnih mjera o certifikatima o ulovu za proizvode morskog ribarstva trećih zemalja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje (1), a posebno njezin članak 20. stavak 4.,
         budući da:

                     (1)

                     Administrativne mjere o certifikatima o ulovu za proizvode morskog ribarstva trećih zemalja navedene su u Prilogu IX. Uredbi Komisije (EZ) br. 1010/2009 od 22. listopada 2009. o utvrđivanju detaljnih pravila za provedbu Uredbe (EZ) br. 1005/2008 (2). Te mjere uključuju i da obrazac certifikata o ulovu potvrde nadležna tijela dotičnih trećih zemalja.

                     (2)

                     Sjedinjene Američke Države izmijenile su obrazac certifikata o ulovu Sjedinjenih Američkih Država s obzirom na novi informatički alat CATCH, koji je Komisija izradila za program certificiranja ulova Unije.

                     (3)

                     Prilog IX. Uredbi (EZ) br. 1010/2009 trebalo bi stoga na odgovarajući način izmijeniti.

                     (4)

                     Mjere predviđene ovom Uredbom u skladu su s mišljenjem Odbora za ribarstvo i akvakulturu,

               DONIJELA JE OVU UREDBU:

            Članak 1.
            Prilog IX. Uredbi (EZ) br. 1010/2009 mijenja se kako je utvrđeno u Prilogu ovoj Uredbi.

            Članak 2.
            Stupanje na snagu
            Ova Uredba stupa na snagu sedmog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. ožujka 2020.

                  Za Komisiju

                  Predsjednica

               Ursula VON DER LEYEN

            (1)  SL L 286, 29.10.2008., str. 1.

            (2)  Uredba Komisije (EZ) br. 1010/2009 od 22. listopada 2009. o utvrđivanju detaljnih pravila za provedbu Uredbe Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje (SL L 280, 27.10.2009., str. 5.).

            PRILOG
            U Prilogu IX. Uredbi (EZ) br. 1010/2009, odjeljak 2. zamjenjuje se sljedećim:

                  „Odjeljak 2.

                  SJEDINJENE AMERIČKE DRŽAVE

               PROGRAM CERTIFICIRANJA ULOVA
               U skladu s člankom 12. stavkom 4. Uredbe (EZ) br. 1005/2008, certifikat o ulovu predviđen u članku 12. i Prilogu II. Uredbi (EZ) br. 1005/2008 zamjenjuje se, za proizvode ribarstva dobivene iz ulova ribarskih plovila koja plove pod zastavom Sjedinjenih Američkih Država, certifikatom o ulovu SAD-a koji se temelji na sustavu certifikacije ulova SAD-a (opisanom u Dodatku 2.), elektroničkom sustavu za izvješćivanje i vođenje evidencije pod kontrolom američkih tijela koji nadležnim tijelima osigurava istu razinu kontrole koja se zahtijeva u okviru programa certificiranja ulova Europske unije.
               Primjerak certifikata o ulovu SAD-a, koji zamjenjuje certifikat o ulovu Europske unije i certifikat o ponovnom izvozu, nalazi se u Dodatku 1. Taj revidirani certifikat SAD-a o ulovu može obuhvaćati proizvode ribarstva dobivene iz ulova pojedinačnih plovila ili skupina plovila kako je opisano u Dodatku 2.
               UZAJAMNA POMOĆ
               Sustav uzajamne pomoći u skladu s člankom 51. Uredbe (EZ) br. 1005/2008 uspostavlja se kako bi se olakšala razmjena informacija i administrativna suradnja između odgovarajućih nadležnih tijela u Sjedinjenim Američkim Državama i državama članicama Europske unije na temelju detaljnih pravila o uzajamnoj pomoći utvrđenih u Uredbi (EZ) br. 1010/2009.

                     Dodatak 1.

                     Dodatak 2.
                     Program dokumentiranja ulova SAD-a, kako je revidiran 2019., namijenjen je izdavanju jedinstvenog obrasca certifikata o ulovu za izvozne pošiljke proizvoda ribarstva, sirovih i prerađenih, iz Sjedinjenih Američkih Država u Europsku uniju (EU).
                     Na temelju certifikata o ulovu SAD-a izvoznici iz SAD-a morat će 1. navesti jedno plovilo odgovorno za izlov ribe ili proizvoda ribarstva koji čine odgovarajuću pošiljku te sve primjenjive informacije potrebne za potvrdu o legalnom ulovu Sjedinjenih Američkih Država; ili 2. navesti naziv skupine plovila odgovorne za izlov ribe ili proizvoda ribarstva koji čine odgovarajuću pošiljku te sve primjenjive informacije potrebne za potvrdu o legalnom ulovu Sjedinjenih Američkih Država;
                     Opcija skupine upotrebljavat će se za vrste ribolova na koje se u znatnoj mjeri primjenjuje miješanje ulova na moru ili na obali (na primjer, ribolov koji uključuje, ali nije ograničen na: ribolov u kojem se početni ulovi dijele po veličini prije daljnje otpreme, npr. hlapa; ili ribolov u kojem više ribarskih plovila predaje ribu pomoćnim brodovima (tenderima) na moru).
                     Skupinama upravlja proizvođač ili prerađivač iz SAD-a koji podnosi zahtjev za certifikat i koji podliježe reviziji. Prema postojećoj praksi u SAD-u, proizvođač ili prerađivač iz SAD-a odgovoran je za čuvanje svih informacija povezanih s plovilima ili popisom plovila koja su sudjelovala u pošiljci i dostavu tih informacija na zahtjev nadležnom tijelu vlade SAD-a.
                     Opcija jednog plovila ili skupine omogućit će Sjedinjenim Američkim Državama da izdaju jedan certifikat po pošiljci i pritom imaju pristup svim informacijama o plovilima kojima je obavljena svaka pošiljka.
                     Te će informacije biti dostupne tijelima u državama članicama uvoznicama koja predaju zahtjev nadležnom tijelu vlade SAD-a.

               ”


title: Provedbena uredba Komisije (EU) 2020/643 оd 12. svibnja 2020. o neodobravanju korijena biljke Saponaria officinalis L. kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP)

text:
                  13.5.2020

                  HR

                  Službeni list Europske unije

                  L 150/138

         PROVEDBENA UREDBA KOMISIJE (EU) 2020/643
         оd 12. svibnja 2020.
         o neodobravanju korijena biljke Saponaria officinalis L. kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. u vezi s njezinim člankom 23. stavkom 5.,
         budući da:

                     (1)

                     Komisija je 9. listopada 2015. od Instituta za istraživanje usjeva (Češka) primila zahtjev za odobrenje korijena biljke Saponaria officinalis L. kao osnovne tvari. Uz navedeni zahtjev priložene su tražene informacije iz članka 23. stavka 3. drugog podstavka Uredbe (EZ) br. 1107/2009.

                     (2)

                     Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 19. lipnja 2017. Komisiji dostavila tehničko izvješće o korijenu biljke Saponaria officinalis L (2). Komisija je 6. prosinca 2017. Stalnom odboru za bilje, životinje, hranu i hranu za životinje dostavila izvješće o pregledu (3) i Nacrt uredbe o neodobravanju korijena biljke Saponaria officinalis L.

                     (3)

                     Dokumentacija koju je dostavio podnositelj zahtjeva pokazuje da korijen biljke Saponaria officinalis L. ispunjava kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4) jer se tradicionalno upotrebljava kao emulgator.

                     (4)

                     Međutim, u tehničkom izvješću Agencije navedene su određene bojazni zbog prisutnosti tvari koje izazivaju zabrinutost (npr. terpenoidni saponini, saporin) u ekstraktima korijena biljke Saponaria officinalis L. kada se upotrebljavaju za zaštitu bilja. Nije bilo dovoljno informacija za utvrđivanje sigurne razine unosa za potrošače i nije se mogla provesti procjena rizika za potrošače za uporabu korijena biljke Saponaria officinalis L. na krastavcima, rajčici i hmelju. Nadalje, nije bilo dovoljno informacija za donošenje zaključka o riziku za organizme koji ne pripadaju ciljanoj skupini.

                     (5)

                     Nije bilo dostupno nijedno relevantno ocjenjivanje provedeno u skladu s drugim zakonodavstvom Unije iz članka 23. stavka 2. Uredbe (EZ) br. 1107/2009.

                     (6)

                     Komisija je pozvala podnositelja zahtjeva da podnese svoje primjedbe o tehničkom izvješću Agencije i o nacrtu izvješća o pregledu. Podnositelj zahtjeva podnio je primjedbe, koje su detaljno pregledane.

                     (7)

                     Stoga, kako je navedeno u Komisijinu izvješću o pregledu, nije utvrđeno da su zahtjevi iz članka 23. Uredbe (EZ) br. 1107/2009 ispunjeni. Stoga je primjereno ne odobriti korijen biljke Saponaria officinalis L. kao osnovnu tvar.

                     (8)

                     Ovom se Uredbom ne dovodi u pitanje ponovno podnošenje zahtjeva za odobrenje korijena biljke Saponaria officinalis L. kao osnovne tvari u skladu s člankom 23. stavkom 3. Uredbe (EZ) br. 1107/2009.

                     (9)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tvar korijen biljke Saponaria officinalis L. ne odobrava se kao osnovna tvar.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. svibnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  EFSA (Europska agencija za sigurnost hrane), 2017. Tehničko izvješće o rezultatima savjetovanja s državama članicama i EFSA-om o zahtjevu za odobrenje korijena biljke Saponaria officinalis L. kao osnovne tvari za uporabu u zaštiti bilja kao akaricid i aktivator. EFSA, povezana publikacija 2017.:EN-1263. str. 44.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

            (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).


title: Provedbena uredba Komisije (EU) 2020/657 оd 15. svibnja 2020. o ispravku određenih jezičnih verzija Provedbene uredbe (EU) 2015/2450 o utvrđivanju provedbenih tehničkih standarda u vezi s predlošcima za podnošenje informacija nadzornim tijelima u skladu s Direktivom 2009/138/EZ Europskog parlamenta i Vijeća (Tekst značajan za EGP)

text:
                  18.5.2020

                  HR

                  Službeni list Europske unije

                  L 155/1

         PROVEDBENA UREDBA KOMISIJE (EU) 2020/657
         оd 15. svibnja 2020.
         o ispravku određenih jezičnih verzija Provedbene uredbe (EU) 2015/2450 o utvrđivanju provedbenih tehničkih standarda u vezi s predlošcima za podnošenje informacija nadzornim tijelima u skladu s Direktivom 2009/138/EZ Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (1), a posebno njezin članak 35. stavak 10. treći podstavak, članak 244. stavak 6. treći podstavak i članak 245. stavak 6. drugi podstavak,
         budući da:

                     (1)

                     Portugalska jezična verzija Provedbene uredbe Komisije (EU) 2015/2450 (2) sadržava nekoliko pogrešaka u vezi s terminologijom u cijelom aktu i prilozima.

                     (2)

                     Švedska jezična verzija Provedbene uredbe (EU) 2015/2450 sadržava pogreške u Prilogu I. odjeljcima SR.22.03.01 i S.35.01.04 i Prilogu II. odjeljku S.22.03 u pogledu vrste stope te u Prilogu II. odjeljku S.26.03 u pogledu iskazivanja postotnog boda.

                     (3)

                     Portugalsku i švedsku jezičnu verziju Provedbene uredbe (EU) 2015/2450 trebalo bi stoga na odgovarajući način ispraviti. To ne utječe na ostale jezične verzije,

               DONIJELA JE OVU UREDBU:

            Članak 1.

               (ne odnosi se na verziju na hrvatskom jeziku)

            Članak 2.

               (ne odnosi se na verziju na hrvatskom jeziku)

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. svibnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 335, 17.12.2009., str. 1.

            (2)  Provedbena uredba Komisije (EU) 2015/2450 od 2. prosinca 2015. o utvrđivanju provedbenih tehničkih standarda u vezi s predlošcima za podnošenje informacija nadzornim tijelima u skladu s Direktivom 2009/138/EZ Europskog parlamenta i Vijeća (SL L 347, 31.12.2015., str. 1.).


title: Provedbena uredba Komisije (EU) 2020/666 оd 18. svibnja 2020. o izmjeni Provedbene uredbe (EU) br. 920/2013 u pogledu obnove imenovanja te nadzora i praćenja prijavljenih tijela (Tekst značajan za EGP)

text:
                  19.5.2020

                  HR

                  Službeni list Europske unije

                  L 156/2

         PROVEDBENA UREDBA KOMISIJE (EU) 2020/666
         оd 18. svibnja 2020.
         o izmjeni Provedbene uredbe (EU) br. 920/2013 u pogledu obnove imenovanja te nadzora i praćenja prijavljenih tijela
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 90/385/EEZ od 20. lipnja 1990. o usklađivanju zakonodavstva država članica koja se odnose na aktivne medicinske proizvode za ugradnju (1), a posebno njezin članak 11. stavak 2.,
         uzimajući u obzir Direktivu Vijeća 93/42/EEZ od 14. lipnja 1993. o medicinskim proizvodima (2), a posebno njezin članak 16. stavak 2.,
         budući da:

                     (1)

                     Provedbenom uredbom Komisije (EU) br. 920/2013 (3) utvrđuje se ujednačeno tumačenje glavnih elemenata kriterija za imenovanje prijavljenih tijela utvrđenih u direktivama 90/385/EEZ i 93/42/EEZ.

                     (2)

                     Pandemija bolesti COVID-19 i s njom povezana javnozdravstvena kriza predstavlja dosad nezabilježen izazov za države članice i druge subjekte koji djeluju u području medicinskih proizvoda. Javnozdravstvena kriza dovela je do izvanrednih okolnosti koje znatno utječu na različita područja obuhvaćena regulatornim okvirom Unije za medicinske proizvode, kao što su imenovanje i rad prijavljenih tijela te dostupnost životno važnih medicinskih proizvoda u Uniji.

                     (3)

                     U kontekstu pandemije bolesti COVID-19 donesena je Uredba (EU) 2020/561 Europskog parlamenta i Vijeća (4) kako bi se za godinu dana odgodila primjena odredaba Uredbe (EU) 2017/745 Europskog parlamenta i Vijeća (5) koje bi se inače počele primjenjivati od 26. svibnja 2020., uključujući odredbu o stavljanju izvan snage direktiva 90/385/EEZ i 93/42/EEZ.

                     (4)

                     Slijedom toga, prijavljena tijela imenovana u skladu s tim direktivama mogu certificirati medicinske proizvode još dodatnih godinu dana, tj. do 25. svibnja 2021. Međutim, za znatan broj tih prijavljenih tijela imenovanja istječu u razdoblju od 26. svibnja 2020. do 25. svibnja 2021. Bez valjanog imenovanja ta prijavljena tijela više ne bi mogla izdavati potvrde i osiguravati njihovu trajnu valjanost, što je nužan uvjet za zakonito stavljanje na tržište ili stavljanje u uporabu medicinskih proizvoda.

                     (5)

                     Kako bi se izbjegla nestašica životno važnih medicinskih proizvoda, važno je stoga da prijavljena tijela koja su trenutačno imenovana u skladu s direktivama 90/385/EEZ i 93/42/EEZ mogu nastaviti s radom dok se ne počne primjenjivati novi regulatorni okvir za medicinske proizvode u skladu s Uredbom (EU) 2017/745.

                     (6)

                     Provedbenom uredbom (EU) br. 920/2013 utvrđuju se postupovna pravila i obveze za obnovu imenovanja za prijavljeno tijelo koje moraju poštovati tijela nadležna za imenovanje u državama članicama u skladu s direktivama 90/385/EEZ i 93/42/EEZ.

                     (7)

                     Izvanredne okolnosti uzrokovane pandemijom bolesti COVID-19 znatno utječu na rad prijavljenih tijela, država članica i Komisije u pogledu obnove postupka imenovanja. Konkretno, zbog ograničenja putovanja i javnozdravstvenih mjera koje su uvele države članice, kao što su zahtjevi u pogledu ograničavanja socijalnih kontakata, kao i zbog povećane potražnje za resursima za borbu protiv pandemije bolesti COVID-19 i s njom povezane javnozdravstvene krize, relevantni dionici nisu u mogućnosti provesti postupak imenovanja u skladu s postupovnim pravilima i obvezama utvrđenima u Provedbenoj uredbi (EU) br. 920/2013. Zbog odgode primjene Uredbe (EU) 2017/745 i odgode stavljanja izvan snage direktiva 90/385/EEZ i 93/42/EEZ potrebno je obnoviti imenovanja prijavljenih tijela koja bi u suprotnom prestala važiti prije početka primjene novog regulatornog okvira za medicinske proizvode u skladu s Uredbom (EU) 2017/745. Obnova tih imenovanja mora se donijeti u uvjetima znatnih vremenskih ograničenja. Ta se ograničenja nisu mogla razumno predvidjeti u trenutku donošenja Provedbene uredbe (EU) br. 920/2013.

                     (8)

                     Uzimajući u obzir dosad nezabilježene izazove uzrokovane pandemijom bolesti COVID-19, složenost zadaća povezanih s obnovom imenovanja prijavljenih tijela te potrebu za sprečavanjem mogućih nestašica životno važnih medicinskih proizvoda u Uniji, primjereno je izmijeniti Provedbenu uredbu (EU) br. 920/2013 u pogledu obnove imenovanja za prijavljena tijela. Time bi se tijelima nadležnima za imenovanje omogućilo da u kontekstu pandemije bolesti COVID-19 i s njom povezane javnozdravstvene krize odstupe od postupaka utvrđenih u članku 3. te uredbe kako bi se zajamčila neometana i pravovremena obnova imenovanja prije njegova isteka.

                     (9)

                     Kako bi se osigurala sigurnost i zdravlje pacijenata, te bi mjere odstupanja trebalo ograničiti na obnovu već odobrenih imenovanja za prijavljena tijela za koja je prethodno proveden postupak imenovanja, uključujući dovršeno ocjenjivanje prijavljenog tijela i povezane aktivnosti nadzora i praćenja. Te bi obnove imenovanja trebale biti privremene i trebalo bi ih donijeti prije isteka razdoblja valjanosti odgovarajućeg prethodnog imenovanja. Trebale bi automatski postati ništavne najkasnije na dan stavljanja izvan snage direktiva 90/385/EEZ i 93/42/EEZ. Pri odlučivanju o obnovi imenovanja tijelo nadležno za imenovanje trebalo bi provesti ocjenjivanje prijavljenog tijela kako bi provjerilo njegovu trajnu stručnost i sposobnost obavljanja zadaća za koje je imenovano. To bi ocjenjivanje trebalo uključivati pregled dokumenata i aktivnosti povezanih s prijavljenim tijelom, koji tijelu nadležnom za imenovanje omogućuju provjeru kriterija za imenovanje utvrđenih u direktivama 90/385/EEZ i 93/42/EEZ te Provedbenoj uredbi (EU) br. 920/2013.

                     (10)

                     Izvanredne okolnosti uzrokovane pandemijom bolesti COVID-19 utječu i na aktivnosti nadzora i praćenja povezane s prijavljenim tijelima. Konkretno, te okolnosti mogu tijekom određenog vremenskog razdoblja spriječiti tijelo države članice nadležno za imenovanje da provodi nadzorna ocjenjivanja na licu mjesta ili revizije izravnim promatranjem osoblja. Kako bi se osigurala minimalna razina kontrole i praćenja prijavljenih tijela, tijekom tog razdoblja tijela nadležna za imenovanje trebala bi i dalje provoditi sve mjere za osiguravanje odgovarajuće razine nadzora koje su i dalje moguće u tim okolnostima, uz ocjenjivanje odgovarajućeg broja pregleda kliničkih evaluacija proizvođača koje je izvršilo prijavljeno tijelo i odgovarajućeg broja pregleda dosjea. Tijela nadležna za imenovanje trebala bi ispitati promjene organizacijskih i općih zahtjeva utvrđenih u Prilogu II. Provedbenoj uredbi (EU) br. 920/2013 do kojih je došlo od zadnjeg ocjenjivanja na licu mjesta te aktivnosti koje je prijavljeno tijelo nakon toga obavljalo u okviru svojeg imenovanja.

                     (11)

                     Kako bi se osigurala transparentnost i povećalo uzajamno povjerenje, tijela nadležna za imenovanje trebala bi također putem informacijskog sustava prijavljenih i imenovanih tijela prema novom pristupu („New Approach Notified and Designated Organisations”, NANDO) obavijestiti Komisiju i jedno drugo o svakoj odluci o obnovi imenovanja za prijavljeno tijelo koja je donesena bez primjene postupaka utvrđenih u članku 3. Provedbene uredbe (EU) br. 920/2013. Te bi obavijesti trebale sadržavati razloge za odluke o obnovi koje je donijelo tijelo nadležno za imenovanje. Komisija bi od tijela nadležnog za imenovanje trebala moći zatražiti da joj dostavi rezultate ocjenjivanja kojima se potkrepljuje odluka o obnovi imenovanja za prijavljeno tijelo, kao i ishod povezanih aktivnosti nadzora i praćenja, uključujući one iz članka 5. te provedbene uredbe. Ako postoji sumnja u nadležnost prijavljenog tijela, Komisija bi trebala imati mogućnost istražiti pojedinačni slučaj.

                     (12)

                     U skladu s direktivama 90/385/EEZ i 93/42/EEZ države članice odgovorne su za odluku o imenovanju za prijavljeno tijelo. Ta se odgovornost odnosi i na odluku o obnovi imenovanja, uključujući odluku koju država članica može donijeti u skladu s ovom Provedbenom uredbom o izmjeni.

                     (13)

                     Provedbenu uredbu (EU) br. 920/2013 trebalo bi stoga na odgovarajući način izmijeniti.

                     (14)

                     Mjere predviđene ovom Uredbom u skladu su s mišljenjem Odbora za medicinske proizvode osnovanog člankom 6. stavkom 2. Direktive 90/385/EEZ.

                     (15)

                     S obzirom na nužnost hitnog odgovora na javnozdravstvenu krizu povezanu s pandemijom bolesti COVID-19, ova bi Provedbena uredba trebala hitno stupiti na snagu na dan objave u Službenom listu Europske unije,

               DONIJELA JE OVU UREDBU:

            Članak 1.
            Provedbena uredba (EU) br. 920/2013 mijenja se kako slijedi:

                        (1)

                        u članku 4. dodaje se sljedeći stavak 6.:

                           „6.   Odstupajući od stavka 2., tijekom razdoblja od 19. svibnja 2020. do 25. svibnja 2021. tijelo nadležno za imenovanje u državi članici, u izvanrednim okolnostima koje su posljedica pandemije bolesti COVID-19 i zbog donošenja Uredbe (EU) 2020/561 Europskog parlamenta i Vijeća (*1) o odgodi primjene određenih odredbi Uredbe (EU) 2017/745 Europskog parlamenta i Vijeća (*2), može odlučiti obnoviti imenovanje za prijavljeno tijelo bez primjene postupaka utvrđenih u članku 3.
                           Da bi odlučilo o obnovi imenovanja za prijavljeno tijelo u skladu s prvim podstavkom, tijelo nadležno za imenovanje provodi ocjenjivanje kako bi provjerilo trajnu stručnost prijavljenog tijela i njegovu sposobnost obavljanja zadaća za koje je imenovano.
                           Odluka o obnovi imenovanja za prijavljeno tijelo u skladu s ovim stavkom donosi se prije isteka razdoblja valjanosti prethodnog imenovanja i automatski postaje ništavna najkasnije 26. svibnja 2021.
                           Tijelo nadležno za imenovanje obavješćuje Komisiju o svojoj odluci o obnovi imenovanja za prijavljeno tijelo u skladu s ovim stavkom putem informacijskog sustava prijavljenih i imenovanih tijela prema novom pristupu (NANDO), navodeći pritom bitne razloge za donošenje te odluke.
                           Komisija može od tijela nadležnog za imenovanje zatražiti da joj dostavi rezultate ocjenjivanja kojima se potkrepljuje odluka o obnovi imenovanja za prijavljeno tijelo u skladu s ovim stavkom, kao i ishod povezanih aktivnosti nadzora i praćenja, uključujući one iz članka 5.

                           (*1)  Uredba (EU) 2020/561 Europskog parlamenta i Vijeća od 23. travnja 2020. o izmjeni Uredbe (EU) 2017/745 o medicinskim proizvodima u pogledu datumâ primjene određenih njezinih odredaba (SL L 130, 24.4.2020., str. 18.)."

                           (*2)  Uredba (EU) 2017/745 Europskog parlamenta i Vijeća od 5. travnja 2017. o medicinskim proizvodima, o izmjeni Direktive 2001/83/EZ, Uredbe (EZ) br. 178/2002 i Uredbe (EZ) br. 1223/2009 te o stavljanju izvan snage direktiva Vijeća 90/385/EEZ i 93/42/EEZ (SL L 117, 5.5.2017., str. 1.).”;"

                        (2)

                        u članku 5. stavku 1. dodaje se sljedeći podstavak:
                        „Odstupajući od prvog i drugog podstavka, u iznimnim okolnostima povezanima s pandemijom bolesti COVID-19 zbog kojih tijelo nadležno za imenovanje u državi članici privremeno nije u mogućnosti provoditi nadzorna ocjenjivanja na licu mjesta ili revizije izravnim promatranjem osoblja, ono provodi sve mjere za osiguravanje odgovarajuće razine nadzora koje su i dalje moguće u tim okolnostima, uz ocjenjivanje odgovarajućeg broja pregleda tehničke dokumentacije proizvođača koje je izvršilo prijavljeno tijelo, uključujući kliničke evaluacije. To tijelo nadležno za imenovanje ispituje promjene organizacijskih i općih zahtjeva utvrđenih u Prilogu II. do kojih je došlo od zadnjeg ocjenjivanja na licu mjesta te aktivnosti koje je prijavljeno tijelo nakon toga obavljalo.”.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. svibnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 189, 20.7.1990., str. 17.

            (2)  SL L 169, 12.7.1993., str. 1.

            (3)  Provedbena uredba Komisije (EU) br. 920/2013 оd 24. rujna 2013. o imenovanju i nadziranju prijavljenih tijela na temelju Direktive Vijeća 90/385/EEZ o aktivnim medicinskim proizvodima za ugradnju i Direktive Vijeća 93/42/EEZ o medicinskim proizvodima (SL L 253, 25.9.2013., str. 8.).

            (4)  Uredba (EU) 2020/561 Europskog parlamenta i Vijeća od 23. travnja 2020. o izmjeni Uredbe (EU) 2017/745 o medicinskim proizvodima u pogledu datumâ primjene određenih njezinih odredaba (SL L 130, 24.4.2020., str. 18.).

            (5)  Uredba (EU) 2017/745 Europskog parlamenta i Vijeća od 5. travnja 2017. o medicinskim proizvodima, o izmjeni Direktive 2001/83/EZ, Uredbe (EZ) br. 178/2002 i Uredbe (EZ) br. 1223/2009 te o stavljanju izvan snage direktiva Vijeća 90/385/EEZ i 93/42/EEZ (SL L 117, 5.5.2017., str. 1.).


title: Provedbena uredba Komisije (EU) 2020/1547 оd 23. listopada 2020. o ispravku poljske jezične verzije Provedbene uredbe (EU) 2018/274 o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu programa odobravanja nasada vinove loze, certificiranja, ulaznog i izlaznog registra, obveznih izjava i obavijesti te Uredbe (EU) br. 1306/2013 Europskog parlamenta i Vijeća u pogledu odgovarajućih provjera i o stavljanju izvan snage Provedbene uredbe Komisije (EU) 2015/561

text:
                  26.10.2020

                  HR

                  Službeni list Europske unije

                  L 354/4

         PROVEDBENA UREDBA KOMISIJE (EU) 2020/1547
         оd 23. listopada 2020.
         o ispravku poljske jezične verzije Provedbene uredbe (EU) 2018/274 o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu programa odobravanja nasada vinove loze, certificiranja, ulaznog i izlaznog registra, obveznih izjava i obavijesti te Uredbe (EU) br. 1306/2013 Europskog parlamenta i Vijeća u pogledu odgovarajućih provjera i o stavljanju izvan snage Provedbene uredbe Komisije (EU) 2015/561
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 91. točku (d) i članak 123.,
         budući da:

                     (1)

                     Poljska jezična verzija Provedbene uredbe Komisije (EU) 2018/274 (2) sadržava pogrešku u članku 12. stavku 1. prvom podstavku kojom se mijenja značenje te odredbe.

                     (2)

                     Poljsku jezičnu verziju Provedbene uredbe (EU) 2018/274 trebalo bi stoga na odgovarajući način ispraviti. To ne utječe na ostale jezične verzije.

                     (3)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.

               (ne odnosi se na verziju na hrvatskom jeziku)

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. listopada 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  Provedbena uredba Komisije (EU) 2018/274 оd 11. prosinca 2017. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu programa odobravanja nasada vinove loze, certificiranja, ulaznog i izlaznog registra, obveznih izjava i obavijesti te Uredbe (EU) br. 1306/2013 Europskog parlamenta i Vijeća u pogledu odgovarajućih provjera i o stavljanju izvan snage Provedbene uredbe Komisije (EU) 2015/561 (SL L 58, 28.2.2018., str. 60.).


title: Provedbena uredba Komisije (EU) 2020/1592 оd 28. listopada 2020. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  30.10.2020

                  HR

                  Službeni list Europske unije

                  L 360/11

         PROVEDBENA UREDBA KOMISIJE (EU) 2020/1592
         оd 28. listopada 2020.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredaba Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu te mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE OVU UREDBU:

            Članak 1.
            Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. listopada 2020.

                  Za Komisiju,

                  u ime predsjednice,

               Wolfgang BURTSCHER

                  Glavni director

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG

                     „PRILOG I.

                                 Oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo  (1)

                                 0207 12 90

                                 Trupovi peradi vrste Gallus domesticus pod nazivom „65 % piletina”, zamrznuti

                                 138,5

                                 0

                                 AR

                                 0207 14 10

                                 Rezani dijelovi peradi vrste Gallus domesticus bez kostiju, smrznuti

                                 173,3

                                 43

                                 AR

                                 145,8

                                 57

                                 BR

                                 245

                                 17

                                 CL

                                 194,7

                                 33

                                 TH

                                 1602 32 11

                                 Pripravci nekuhane peradi vrste Gallus domesticus

                                 168,5

                                 40

                                 BR

               ”

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).


title: Provedbena uredba Komisije (EU) 2021/1018 оd 22. lipnja 2021. o izmjeni provedbenih tehničkih standarda utvrđenih Provedbenom uredbom (EU) 2021/637 u pogledu objave pokazatelja globalne sistemske važnosti i stavljanju izvan snage Provedbene uredbe (EU) br. 1030/2014 (Tekst značajan za EGP)

text:
                  24.6.2021

                  HR

                  Službeni list Europske unije

                  L 224/6

         PROVEDBENA UREDBA KOMISIJE (EU) 2021/1018
         оd 22. lipnja 2021.
         o izmjeni provedbenih tehničkih standarda utvrđenih Provedbenom uredbom (EU) 2021/637 u pogledu objave pokazatelja globalne sistemske važnosti i stavljanju izvan snage Provedbene uredbe (EU) br. 1030/2014
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (1), a posebno njezin članak 434.a,
         budući da:

                     (1)

                     Člankom 441. Uredbe (EU) br. 575/2013 propisano je da globalne sistemski važne institucije (GSV institucije) na godišnjoj osnovi objavljuju vrijednosti pokazatelja primijenjenih za utvrđivanje njihovih rezultata u skladu s metodologijom za utvrđivanje iz članka 131. direktive 2013/36/EU Europskog parlamenta i Vijeća (2). Provedbenom uredbom Komisije (EU) br. 1030/2014 (3), koja je donesena na temelju članka 441. stavka 2. Uredbe (EU) br. 575/2013, utvrđeni su jedinstveni formati i datumi za objavu vrijednosti koje se koriste za utvrđivanje GSV institucija. Članak 441. stavak 2. Uredbe (EU) br. 575/2013 stavljen je izvan snage Uredbom (EU) 2019/876 Europskog parlamenta i Vijeća (4).

                     (2)

                     U članku 131. Direktive 2013/36/EU utvrđeni su kriteriji za utvrđivanje GSV institucija. Delegiranom uredba Komisije (EU) br. 1222/2014 (5) utvrđena je metodologija za to utvrđivanje i definirane su potkategorije GSV institucija. Delegirana uredba Komisije (EU) br. 1222/2014 izmijenjena je Delegiranom uredbom Komisije (EU) 2021/539 (6) kako bi se uzeli u obzir revidirani međunarodni standardi za utvrđivanje GSV institucija koje je u srpnju 2018. donio Bazelski odbor za nadzor banaka (BCBS) (7). Ti revidirani međunarodni standardi, a osobito zahtjev da se za informacije o vrijednostima pokazatelja za utvrđivanje rezultata GSV institucija iz članka 441. Uredbe (EU) br. 575/2013 koristi jedinstveni format, trebali bi se uzeti u obzir u Provedbenoj uredbi Komisije (EU) 2021/637 (8).

                     (3)

                     Provedbenu uredbu (EU) 2021/637 trebalo bi stoga na odgovarajući način izmijeniti.

                     (4)

                     Uredbom (EU) 2019/876 uveden je i članak 434.a u Uredbu (EU) br. 575/2013, kojim je Komisiji dodijeljena ovlast za donošenje provedbenih tehničkih standarda kojima se određuju jedinstveni formati za objavu informacija potrebnih za procjenu profila rizičnosti institucija i mjere u kojoj ispunjavaju zahtjeve utvrđene u dijelovima od prvog do sedmog Uredbe (EU) br. 575/2013. Provedbena uredba Komisije (EU) 2021/637 donesena je na temelju članka 434.a i njome su uvedeni novi zahtjevi umjesto onih utvrđenih u Provedbenoj uredbi (EU) br. 1030/2014. Zato je primjereno staviti izvan snage Provedbenu uredbu (EU) br. 1030/2014.

                     (5)

                     Kako bi se omogućio neometan prelazak s Provedbene uredbe (EU) br. 1030/2014 na Provedbenu uredbu (EU) 2021/637, datum primjene ove Uredbe trebao bi se podudarati s datumom primjene Provedbene uredbe (EU) 2021/637, a to je 28. lipnja 2021. Zbog istog bi se razloga datum stupanja na snagu ove Uredbe trebao podudarati s datumom njezine objave u Službenom listu Europske unije, prije datuma primjene 28. lipnja 2021.

                     (6)

                     BCBS je u prosincu 2019. objavio konsolidirani Bazelski okvir, uključujući ažurirane zahtjeve za objavu informacija o trećem stupu (9), koji su Uredbom (EU) 2019/876 većinom uvedeni u Uredbu (EU) br. 575/2013. Radi provedbe tih izmjena, Provedbenom uredbom (EU) 2021/637 uveden je usklađen i potpun okvir za zahtjeve za objavu o trećem stupu. Stoga bio GSV institucije za objavu informacija o vrijednostima pokazatelja za određivanje svojih rezultata trebale koristiti izvješće o trećem stupu usklađeno s ovom Uredbom.

                     (7)

                     Ova se Uredba temelji na nacrtu provedbenih tehničkih standarda koji je Komisiji dostavilo Europsko nadzorno tijelo za bankarstvo.

                     (8)

                     Europsko nadzorno tijelo za bankarstvo provelo je otvoreno javno savjetovanje o nacrtu regulatornih tehničkih standarda na kojem se temelji ova Uredba, analiziralo je moguće povezane troškove i koristi te zatražilo savjet Interesne skupine osnovane u skladu s člankom 37. Uredbe (EU) br. 1093/2010 Europskog parlamenta i Vijeća (10),

               DONIJELA JE OVU UREDBU:

            Članak 1.
            Izmjena Provedbene uredbe (EU) 2021/637
            U Provedbenoj uredbi (EU) 2021/637 umeće se sljedeći članak 6.a:

                  „Članak 6.a
                  Objava pokazatelja globalne sistemske važnosti

                     1.   GSV institucije dužne su informacije o vrijednostima pokazatelja za utvrđivanje svojih rezultata iz članka 441. Uredbe (EU) br. 575/2013 objavljivati u jedinstvenom formatu za objavu iz članka 434.a Uredbe (EU) br. 575/2013, koji relevantna tijela koriste za prikupljanje vrijednosti pokazatelja kako je utvrđeno u članku 3. stavku 2. Delegirane uredbe Komisije (EU) br. 1222/2014, osim pomoćnih podataka i bilješki koji se prikupljaju u skladu s tim člankom.

                     2.   GSV institucije dužne su informacije iz stavka 1. objaviti u svojem završnom godišnjem izvješću o trećem stupu. GSV institucije dužne su ponovno objaviti informacije iz stavka 1. u svojem izvješću o trećem stupu nakon konačne dostave vrijednosti pokazatelja relevantnim tijelima ako se dostavljene vrijednosti razlikuju od vrijednosti objavljenih u završnom godišnjem izvješću o trećem stupu.”

            Članak 2.
            Stavljanje izvan snage Provedbene uredbe Komisije (EU) br. 1030/2014
            Provedbena uredba (EU) br. 1030/2014 stavlja se izvan snage.

            Članak 3.
            Stupanje na snagu
            Ova Uredba stupa na snagu na dan objave u Službenom listu Europske unije.
            Primjenjuje se od 28. lipnja 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. lipnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 176, 27.6.2013., str. 1.

            (2)  Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.).

            (3)  Provedbena uredba Komisije (EU) br. 1030/2014 оd 29. rujna 2014. o utvrđivanju provedbenih tehničkih standarda u pogledu jedinstvenih formata i datuma za objavu vrijednosti koje se upotrebljavaju za utvrđivanje globalnih sistemski važnih institucija u skladu s Uredbom (EU) br. 575/2013 Europskog parlamenta i Vijeća (SL L 284, 30.9.2014., str. 14.).

            (4)  Uredba (EU) 2019/876 Europskog parlamenta i Vijeća od 20. svibnja 2019. o izmjeni Uredbe (EU) br. 575/2013 u pogledu omjera financijske poluge, omjera neto stabilnih izvora financiranja, zahtjeva za regulatorni kapital i prihvatljive obveze, kreditnog rizika druge ugovorne strane, tržišnog rizika, izloženosti prema središnjim drugim ugovornim stranama, izloženosti prema subjektima za zajednička ulaganja, velikih izloženosti, zahtjeva za izvješćivanje i objavu, i Uredbe (EU) br. 648/2012 (SL L 150, 7.6.2019., str. 1.).

            (5)  Delegirana uredba Komisije (EU) br. 1222/2014 оd 8. listopada 2014. o dopuni Direktive 2013/36/EU Europskog parlamenta i Vijeća u odnosu na regulatorne tehničke standarde o pobližem određivanju metodologije za utvrđivanje globalnih sistemski važnih institucija i definiranje potkategorija globalnih sistemski važnih institucija (SL L 330, 15.11.2014., str. 27.).

            (6)  Delegirana uredba Komisije (EU) 2021/539 оd 11. veljače 2021. o izmjeni Delegirane uredbe (EU) br. 1222/2014 o dopuni Direktive 2013/36/EU Europskog parlamenta i Vijeća u odnosu na regulatorne tehničke standarde o pobližem određivanju metodologije za utvrđivanje globalnih sistemski važnih institucija i definiranje potkategorija globalnih sistemski važnih institucija (SL L 108, 29.3.2021., str. 10.).

            (7)  Bazelski okvir – SCO40: Globalne sistemski važne banke.

            (8)  Provedbena uredba Komisije (EU) 2021/637 оd 15. ožujka 2021. o utvrđivanju provedbenih tehničkih standarda za institucije o javnoj objavi informacija iz dijela osmog glava II. i III. Uredbe (EU) br. 575/2013 Europskog parlamenta i Vijeća i stavljanju izvan snage Provedbene uredbe Komisije (EU) br. 1423/2013, Delegirane uredbe Komisije (EU) 2015/1555, Provedbene uredbe Komisije (EU) 2016/200 i Delegirane uredbe Komisije (EU) 2017/2295 (SL L 136, 21.4.2021., str. 1.).

            (9)  Bazelski odbor za nadzor banaka Banke za međunarodne namire, DIS Disclosure requirements (Zahtjevi za objavu), prosinac 2019.

            (10)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).